Α4-0149/96

Πρόταση συστάσεως του Συμβουλίου σχετικά με την ισόρροπη συμμετοχή γυναικών και ανδρών στη λήψη αποφάσεων (COM(95)0593 - C4-0081/96) - 95/0308(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Έβδομη αιτιολογική σκέψη

>Αρχικό κείμενο>

ότι, στη Διακήρυξη και το Πρόγραμμα Δράσης του Τετάρτου Παγκόσμιου Συνεδρίου για τις Γυναίκες, δίνεται ιδιαίτερη έμφαση στην ανάγκη να εξασφαλίζεται ισόρροπη κατανομή των αρμοδιοτήτων, των εξουσιών και των δικαιωμάτων, και ότι τα κράτη μέλη δεσμεύτηκαν να εφαρμόσουν το πρόγραμμα δράσης[semigr ]

>Κείμενο μετά την ψηφοφορία στο ΕΚ>

ότι, στη Διακήρυξη και το Πρόγραμμα Δράσης του Τετάρτου Παγκόσμιου Συνεδρίου για τις Γυναίκες, δίνεται ιδιαίτερη έμφαση στην ανάγκη να εξασφαλίζεται ισόρροπη κατανομή των αρμοδιοτήτων, των εξουσιών και των δικαιωμάτων, και ότι τα κράτη μέλη δεσμεύτηκαν να εφαρμόσουν το πρόγραμμα δράσης[semigr ] ότι το Πρόγραμμα Δράσης πρέπει να θεωρηθεί ως το ελάχιστο για την περαιτέρω λήψη μέτρων[semigr ]

(Τροπολογία 2)

Όγδοη αιτιολογική σκέψη

>Αρχικό κείμενο>

ότι η υποεκπροσώπηση γυναικών στα υπεύθυνα για τη λήψη αποφάσεων όργανα οφείλεται κυρίως στο ότι οι γυναίκες άργησαν να αποκτήσουν ίσα πολιτικά και αστικά δικαιώματα με τους άνδρες, καθώς και σε εμπόδια για την επίτευξη της οικονομικής τους ανεξαρτησίας[semigr ]

>Κείμενο μετά την ψηφοφορία στο ΕΚ>

ότι η υποεκπροσώπηση γυναικών στα υπεύθυνα για τη λήψη αποφάσεων όργανα οφείλεται κυρίως στο ότι οι γυναίκες άργησαν να αποκτήσουν ίσα πολιτικά και αστικά δικαιώματα με τους άνδρες, καθώς και σε εμπόδια για την επίτευξη της οικονομικής τους ανεξαρτησίας, και σε δυσκολίες συνδυασμού της επαγγελματικής σταδιοδρομίας με την οικογενειακή ζωή[semigr ]

(Τροπολογία 3)

Ένατη αιτιολογική σκέψη

>Αρχικό κείμενο>

ότι οι γυναίκες εξακολουθούν να υποεκπροσωπούνται στα όργανα αυτά, στο δημόσιο και ιδιωτικό τομέα, στην πολιτική, διοικητική, οικονομική, κοινωνική και πολιτιστική σφαίρα[semigr ]

>Κείμενο μετά την ψηφοφορία στο ΕΚ>

ότι οι γυναίκες εξακολουθούν να υποεκπροσωπούνται στα όργανα λήψεως αποφάσεων, στο δημόσιο και ιδιωτικό τομέα, στην πολιτική, διοικητική, οικονομική, κοινωνική και πολιτιστική σφαίρα[semigr ]

(Τροπολογία 4)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι η Ευρωπαϊκή Ένωση είναι πρωτοπόρος στο θέμα της σπουδαιότητας που αποδίδει στην εγκαθίδρυση της δημοκρατικής ισότιμης συμμετοχής και ότι επομένως είναι ιδιαίτερα σημαντικό το να ενθαρρύνει τα κράτη μέλη να την υλοποιήσουν[semigr ]

(Τροπολογία 5)

Δέκατη αιτιολογική σκέψη

>Αρχικό κείμενο>

ότι οι γυναίκες αποτελούν περισσότερο από το ήμισυ του πληθυσμού και ότι η ισόρροπη συμμετοχή ανδρών και γυναικών στην εκπροσώπηση και στην κρατική διοίκηση αποτελεί δημοκρατική επιταγή[semigr ]

>Κείμενο μετά την ψηφοφορία στο ΕΚ>

ότι οι γυναίκες αποτελούν περισσότερο από το ήμισυ του πληθυσμού και ότι η ισότιμη συμμετοχή ανδρών και γυναικών στην εκπροσώπηση και στην κρατική διοίκηση αποτελεί ουσιώδη δημοκρατική επιταγή προκειμένου να επιτευχθεί μεγαλύτερη επαφή μεταξύ των πολιτών της Ευρώπης και των θεσμικών οργάνων που τους εκπροσωπούν[semigr ]

(Τροπολογία 6)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

ότι η ισότητα δεν είναι μόνο ποσοτική αλλά και ποιοτική, ότι δηλαδή η πλήρης συμμετοχή των γυναικών στην αποφασιστική εξουσία αποτελεί θεμελιώδη και χαρακτηριστική συμβολή στη δημοκρατία[semigr ]

(Τροπολογία 7)

Αιτιολογική σκέψη 10β (νέα)

>Κείμενο μετά την ψηφοφορία στο ΕΚ>

ότι τα μέτρα για την επίτευξη μιας ίσης συμμετοχής των γυναικών και των ανδρών στη διαδικασία λήψης αποφάσεων σε όλους τους τομείς, πρέπει να συμβαδίζουν με την συνειδητοποίηση των ειδικών εμποδίων που οι γυναίκες συναντούν και των ειδικών πλεονεκτημάτων με τα οποία αυτές μπορούν να εμπλουτίσουν την κοινωνία[semigr ]

(Tροπολογία 8)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι ο στόχος της βελτιώσεως της συμμετοχής των γυναικών στη διαδικασία λήψεως αποφάσεων δεν μπορεί να διαχωρισθεί από την πολιτική απασχολήσεως δεδομένου ότι ο συνεχιζόμενος κατακερματισμός της αγοράς εργασίας και ο προσωρινός χαρακτήρας της απασχολήσεως των γυναικών αποτελεί μειονέκτημα για τις γυναίκες[semigr ]

(Τροπολογία 9)

Αιτιολογική σκέψη 11β (νέα)

>Κείμενο μετά την ψηφοφορία στο ΕΚ>

ότι κατακερματισμός υφίσταται και στην ίδια τη διαδικασία λήψεως αποφάσεων στο βαθμό που οι γυναίκες που καταλαμβάνουν επιτελικές θέσεις βρίσκονται συνήθως σε τομείς που θεωρούνται ότι εμπίπτουν κατεξοχήν στην αρμοδιότητα των γυναικών[semigr ]

(Τροπολογία 10)

Αιτιολογική σκέψη 11γ (νέα)

>Κείμενο μετά την ψηφοφορία στο ΕΚ>

ότι τα μέτρα που στοχεύουν στην επίτευξη ισότιμης συμμετοχής γυναικών και ανδρών στη διαδικασία λήψεως αποφάσεων σε όλους τομείς πρέπει να συμβαδίζουν με τον στόχο να αποκτήσουν όλες οι κοινοτικές πολιτικές μία κοινή αντίληψη για τον ρόλο των φύλων[semigr ]

(Τροπολογία 11)

Αιτιολογική σκέψη 11δ (νέα)

>Κείμενο μετά την ψηφοφορία στο ΕΚ>

ότι η υποστήριξη και η ανάπτυξη της επιχειρηματικής δράσης των γυναικών και της πρόσβασής τους στα ελεύθερα επαγγέλματα μπορούν να αποτελέσουν ένα από τα κίνητρα για να μειωθεί το επαγγελματικό απαρτχάιντ και επομένως για να ενθαρρυνθεί η ευρύτερη συμμετοχή των γυναικών στη διαδικασία λήψης αποφάσεων[semigr ]

(Τροπολογία 12)

Δωδέκατη αιτιολογική σκέψη

>Αρχικό κείμενο>

ότι η ισόρροπη συμμετοχή γυναικών και ανδρών στη λήψη αποφάσεων αναμένεται να οδηγήσει στη δημιουργία διαφορετικών ιδεών, αρχών και συμπεριφορών, που θα επιφέρουν μεγαλύτερη δικαιοσύνη και ισορροπία στον κόσμο, τόσο για τις γυναίκες, όσο και για τους άνδρες.

>Κείμενο μετά την ψηφοφορία στο ΕΚ>

ότι η ισόρροπη συμμετοχή γυναικών και ανδρών στη διαδικασία λήψεως αποφάσεων αναμένεται να οδηγήσει στη δημιουργία διαφορετικών ιδεών, αρχών και συμπεριφορών, που θα επιφέρουν δικαιοσύνη και ισορροπία στον κόσμο, τόσο για τις γυναίκες, όσο και για τους άνδρες.

(Τροπολογία 13)

Δέκατη τρίτη αιτιολογική σκέψη

>Αρχικό κείμενο>

ότι τα κράτη μέλη, οι κοινωνικοί εταίροι, τα κόμματα και οι πολιτικές οργανώσεις, ή Μη Κυβερνητικές Οργανώσεις και τα μέσα ενημέρωσης πρέπει να διαδραματίσουν αποφασιστικό ρόλο στην οικοδόμηση μιας κοινωνίας στην οποία η άσκηση των δημόσιων, ιδιωτικών, οικονομικών, πολιτικών και οικογενειακών υποχρεώσεων θα κατανέμεται ισόρροπα μεταξύ γυναικών και ανδρών.

>Κείμενο μετά την ψηφοφορία στο ΕΚ>

ότι τα κράτη μέλη, οι κοινωνικοί εταίροι, τα κόμματα και οι πολιτικές οργανώσεις, οι Μη Κυβερνητικές Οργανώσεις και τα μέσα ενημέρωσης πρέπει να διαδραματίσουν αποφασιστικό ρόλο στην οικοδόμηση μιας κοινωνίας, στην οποία άνδρες και γυναίκες θα αναλαμβάνουν σε ισότιμη βάση υποχρεώσεις στο δημόσιο και ιδιωτικό, τον οικονομικό, τον πολιτικό αλλά και τον οικογενειακό τομέα (συμπεριλαμβανομένης της ανατροφής των παιδιών και της παραδοσιακής φροντίδας για τους ηλικιωμένους και τους ασθενείς)[semigr ] ότι αυτό μπορεί να επιτευχθεί μέσω ενός νέου συμβολαίου μεταξύ των φύλων το οποίο θα συνεπάγεται αλλαγές δομών και συμπεριφορών από όλα τα ενδιαφερόμενα μέρη[semigr ]

(Τροπολογία 14)

Δέκατη τέταρτη αιτιολογική σκέψη

>Αρχικό κείμενο>

ότι, σύμφωνα με τις αρχές της επικουρικότητας και της αναλογικότητας που αναφέρονται στο άρθρο 3Β της Συνθήκης για την Ευρωπαϊκή Ένωση, ο στόχος της παρούσας σύστασης, δηλαδή η προώθηση της ισόρροπης συμμετοχής γυναικών και ανδρών στη λήψη αποφάσεων μπορεί να προωθηθεί αποτελεσματικότερα μέσω της ανταλλαγής πληροφοριών και ορθών πρακτικών σε ένα κοινό για όλα τα κράτη μέλη πλαίσιο αναφοράς[semigr ] ότι, κατά συνέπεια, είναι σκόπιμο να προταθούν σε κοινοτικό επίπεδο κατευθυντήριες γραμμές για την προώθηση της ισόρροπης εκπροσώπησης γυναικών και ανδρών στα όργανα λήψης αποφάσεων[semigr ] ότι η παρούσα σύσταση περιορίζεται στις ελάχιστες απαιτήσεις για την επίτευξη του εν λόγω στόχου και δεν αποβαίνει τις αναγκαίες ενέργειες[semigr ]

>Κείμενο μετά την ψηφοφορία στο ΕΚ>

ότι, σύμφωνα με τις αρχές της επικουρικότητας και της αναλογικότητας που αναφέρονται στο άρθρο 3Β της Συνθήκης για την Ευρωπαϊκή Ένωση, ο στόχος της παρούσας σύστασης, δηλαδή η προώθηση της ισόρροπης συμμετοχής γυναικών και ανδρών στη λήψη αποφάσεων μπορεί να προωθηθεί αποτελεσματικότερα μέσω της ανταλλαγής πληροφοριών και ορθών πρακτικών σε ένα κοινό για όλα τα κράτη μέλη πλαίσιο αναφοράς[semigr ] ότι, κατά συνέπεια, είναι σκόπιμο να προταθούν σε κοινοτικό επίπεδο κατευθυντήριες γραμμές για την προώθηση της ισόρροπης συμμετοχής γυναικών και ανδρών στα όργανα λήψης αποφάσεων με στόχο να επιτευχθεί η εξίσωση γυναικών και ανδρών[semigr ] ότι η παρούσα σύσταση περιορίζεται στις ελάχιστες απαιτήσεις για την επίτευξη του εν λόγω στόχου και δεν υπερβαίνει τις αναγκαίες ενέργειες[semigr ]

(Τροπολογία 15)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

ότι οι κυβερνήσεις των κρατών μελών υποσχέθηκαν, κατά τη Διάσκεψη Κορυφής του Πεκίνου (παράγραφος 190 δ) του προγράμματος δράσης) «να επανεξετάσουν το θέμα της ανισότητας που προκύπτει από τα εκλογικά συστήματα σε ό,τι αφορά την πολιτική εκπροσώπηση των γυναικών σε εκλεγμένα σώματα και να προχωρήσουν, εκεί όπου απαιτείται, στην αναπροσαρμογή ή τη μεταρρύθμιση των εν λόγω συστημάτων»[semigr ]

(Τροπολογία 16)

Συνιστά στα κράτη μέλη, παράγραφος 1

>Αρχικό κείμενο>

1. Να εφαρμόσουν μία συνολική και ολοκληρωμένη στρατηγική με στόχο την προώθηση της ισόρροπης συμμετοχής γυναικών και ανδρών στα κέντρα εξουσίας, επιρροής και λήψης αποφάσεων, και για το σκοπό αυτό να αναπτύξουν ή να θεσπίσουν τα κατάλληλα νομικά ή κανονιστικά μέτρα ή να παράσχουν κίνητρα για την επίτευξη του στόχου.

>Κείμενο μετά την ψηφοφορία στο ΕΚ>

1. Να εφαρμόσουν μία συνολική και ολοκληρωμένη στρατηγική με στόχο την προώθηση της ισόρροπης συμπράξεως γυναικών και ανδρών στη διαδικασία λήψεως αποφάσεων, πράγμα που συνεπάγεται την ισόρροπη συμμετοχή ανδρών και γυναικών σε όλα τα επίπεδα της πολιτικής, οικονομικής και πολιτιστικής ζωής καθώς και την κατάληψη σημαντικών και υπευθύνων επιτελικών θέσεων. Για το σκοπό αυτό να αναπτύξουν ή να θεσπίσουν τα κατάλληλα νομοθετικά, κανονιστικά μέτρα ή μέτρα τόνωσης, συμπεριλαμβανομένων θετικών μέτρων υπέρ των γυναικών[semigr ]

(Τροπολογία 17)

Συνιστά στα κράτη μέλη, παράγραφος 2, σημείο α)

>Αρχικό κείμενο>

α) Να αναδείξουν τον ρόλο και τη συμβολή των γυναικών στην κοινωνία στο πλαίσιο των σχολικών προγραμμάτων και εγχειριδίων και σε όλες τις βαθμίδες της εκπαίδευσης και της κατάρτισης και να τονίσουν τη σημασία της ίσης κατανομής των υποχρεώσεων μεταξύ γυναικών και ανδρών και στη δημόσια και στην ιδιωτική σφαίρα.

>Κείμενο μετά την ψηφοφορία στο ΕΚ>

α) Να διασφαλίσουν ότι όλες οι βαθμίδες της εκπαίδευσης και της κατάρτισης - στο πλαίσιο των σχολικών προγραμμάτων και εγχειριδίων - προετοιμάζουν και προωθούν την ισότιμη κατανομή των υποχρεώσεων μεταξύ γυναικών και ανδρών και στη δημόσια και στην οικογενειακή σφαίρα, συμπεριλαμβανομένης της εκπαίδευσης των παιδιών και της μη θεσμοθετημένης ενίσχυσης στους ηλικιωμένους και τους αρρώστους, για παράδειγμα με τη χρησιμοποίηση μέσων και μεθόδων εκπαίδευσης που λαμβάνουν υπόψη τη διάσταση άνδρας/γυναίκα, προκειμένου να αποφεύγονται οι στερεότυπες αντιλήψεις για τον ρόλο των φύλων.

(Τροπολογία 18)

Συνιστά στα κράτη μέλη, παράγραφος 2, σημείο β)

>Αρχικό κείμενο>

β) Να λάβουν τα κατάλληλα μέτρα προκειμένου η εικόνα των γυναικών και των ανδρών που προβάλλεται από τα μέσα ενημέρωσης και τα διαφημιστικά μηνύματα να μην ισχύει ούτε να παγιώνει τα παρωχημένα στερεότυπα που θεμελιώνονται στην κατανομή των καθηκόντων σε συνάρτηση με το φύλο.

>Κείμενο μετά την ψηφοφορία στο ΕΚ>

β) Να λάβουν τα κατάλληλα μέτρα προκειμένου να αντιμετωπισθούν και να μεταβληθούν τα παρωχημένα στερεότυπα που θεμελιώνονται στην κατανομή των καθηκόντων σε συνάρτηση με το φύλο καθώς και η εικόνα των γυναικών και των ανδρών που προβάλλεται από τα μέσα ενημέρωσης και τα διαφημιστικά μηνύματα.

(Τροπολογία 19)

Συνιστά στα κράτη μέλη, παράγραφος 2, σημείο γ)

>Αρχικό κείμενο>

γ) Να σχεδιάσουν, να υποστηρίξουν και να πραγματοποιήσουν εκστρατείες ενημέρωσης της κοινής γνώμης με στόχο την ευαισθητοποίηση της κοινής γνώμης ως προς τη χρησιμότητα και τα πλεονεκτήματα για το κοινωνικό σύνολο μιας ισόρροπης συμμετοχής γυναικών και ανδρών στη διαδικασία λήψης αποφάσεων[semigr ]

>Κείμενο μετά την ψηφοφορία στο ΕΚ>

γ) Να σχεδιάσουν, να υποστηρίξουν και να πραγματοποιήσουν εκστρατείες ενημέρωσης της κοινής γνώμης με αποδέκτες άνδρες και γυναίκες με στόχο να γίνει κατανοητή η χρησιμότητα και τα πλεονεκτήματα για το κοινωνικό σύνολο μιας ισόρροπης συμμετοχής γυναικών και ανδρών στη διαδικασία λήψης αποφάσεων, συμπεριλαμβανομένων μεταξύ άλλων εκστρατειών σε συνάρτηση με τις εκλογές. Να διασφαλίσουν κατάλληλη αξιολόγηση των εκστρατειών αυτών προκειμένου να εξασφαλισθεί η αποτελεσματικότητά τους.

(Τροπολογία 20)

Συνιστά στα κράτη μέλη, παράγραφος 2, σημείο δ)

>Αρχικό κείμενο>

δ) Να ευαισθητοποιήσουν τους κοινωνικούς εταίρους, τα πολιτικά κόμματα και παρατάξεις, κοινωνικές οργανώσεις και Μη Κυβερνητικές Ενώσεις καθώς και μέσα ενημέρωσης για τη σημασία της ισορροπίας γυναικών και ανδρών στα υπέυθυνα για τη λήψη αποφάσεων όργανα, και να τους ενθαρρύνουν να αναπτύσσουν προγράμματα ίσων ευκαιριών μεταξύ γυναικών και ανδρών τα οποία θα περιλαμβάνουν μέτρα για τη διευκόλυνση της πρόσβασης των γυναικών στη διαδικασία λήψης αποφάσεων[semigr ]

>Κείμενο μετά την ψηφοφορία στο ΕΚ>

δ) Να ευαισθητοποιήσουν τους κοινωνικούς εταίρους, τα πολιτικά κόμματα και παρατάξεις, κοινωνικές οργανώσεις και Μη Κυβερνητικές Ενώσεις καθώς και μέσα ενημέρωσης για τη σημασία της ισορροπίας γυναικών και ανδρών στα υπεύθυνα για τη λήψη αποφάσεων όργανα και να τους ενθαρρύνουν να αναπτύσσουν προγράμματα ίσων ευκαιριών ως μέρος μιας στρατηγικής ευθυγραμμίσεως με μέτρα για τη διευκόλυνση της πρόσβασης των γυναικών στη διαδικασία λήψης αποφάσεων, συμπεριλαμβανομένων θετικών μέτρων υπέρ των γυναικών,

(Τροπολογία 21)

Συνιστά στα κράτη μέλη, παράγραφος 3, σημείο α)

>Αρχικό κείμενο>

α) Να αναπτύξουν ή να προωθήσουν την παραγωγή και τη δημοσίευση στατιστικών στοιχείων τα οποία βοηθούν να γίνει γνωστή η συμμετοχή των γυναικών και των ανδρών στα κέντρα αποφάσεων γενικά, και ιδίως στον πολιτικό και διοικητικό τομέα, στα δημόσια συμβούλια και επιτροπές, στα διοικητικά συμβούλια και στα συμβούλια διαχείρισης, σε εθνικό, περιφερειακό και τοπικό επίπεδο, καθώς και στην οικονομία και στην κοινωνική και πολιτιστική ζωή.

>Κείμενο μετά την ψηφοφορία στο ΕΚ>

α) Να αναπτύξουν ή να προωθήσουν την παραγωγή και τη δημοσίευση στατιστικών στοιχείων σε τακτική βάση τα οποία βοηθούν να γίνει γνωστή η συμμετοχή των γυναικών και των ανδρών στα κέντρα αποφάσεων γενικά, και ιδίως στον πολιτικό και διοικητικό τομέα, στα δημόσια συμβούλια και επιτροπές, στα διοικητικά συμβούλια και στα συμβούλια διαχείρισης, σε εθνικό, περιφερειακό και τοπικό επίπεδο, καθώς και στην οικονομία και στην κοινωνική και πολιτιστική ζωή.

(Τροπολογία 22)

Συνιστά στα κράτη μέλη, παράγραφος 3, σημείο β)

>Αρχικό κείμενο>

β) Να υποστηρίξουν, να αναπτύξουν και να ενθαρρύνουν την εκπόνηση ποσοτικών και ποιοτικών μελετών σχετικά με τις γυναίκες και τους άνδρες στη διαδικασία λήψης αποφάσεων, ιδίως σε σχέση με τα νομικά, κοινωνικά ή πολιτισμικά εμπόδια που παρακωλύουν την πρόσβαση των φύλων σε ιδέες και αντιλήψεις οι οποίες αναμένεται να εμπλουτίσουν την έννοια της δημοκρατικής διαχείρισης στο πλαίσιο σχέσης συνεργασίας γυναικών και ανδρών, και σε στρατηγικές που οδηγούν στην επίτευξη της ισότητας γυναικών και ανδρών στη λήψη αποφάσεων.

>Κείμενο μετά την ψηφοφορία στο ΕΚ>

β) Να υποστηρίξουν την εκπόνηση ποσοτικών και ποιοτικών μελετών σχετικά με τις γυναίκες και τους άνδρες στη διαδικασία λήψης αποφάσεων. Ιδιαίτερη βαρύτητα να δοθεί σε μελέτες σε σχέση με τα νομικά, κοινωνικά και/ή πολιτισμικά εμπόδια κατά την πρόσβαση σε λειτουργίες λήψεως αποφάσεων, σχετικά με τις ιδέες και αντιλήψεις οι οποίες αναμένεται να εμπλουτίζουν την έννοια της δημοκρατικής διαχείρισης στο πλαίσιο σχέσης συνεργασίας γυναικών και ανδρών, και σε στρατηγικές που οδηγούν στην επίτευξη της ισότητας γυναικών και ανδρών στη λήψη αποφάσεων.

(Τροπολογία 24)

Συνιστά στα κράτη μέλη, παράγραφος 4, σημείο α)

>Αρχικό κείμενο>

α) Να προωθήσουν πιο ισορροπημένη συμμετοχή γυναικών και ανδρών σε όλες τις βαθμίδες των κυβερνητικών θέσεων.

>Κείμενο μετά την ψηφοφορία στο ΕΚ>

α) Να θεσπίσουν μέτρα προκειμένου να επιτευχθεί πιο ισορροπημένη συμμετοχή γυναικων και ανδρών σε όλες τις βαθμίδες των κυβερνητικών θέσεων.

(Τροπολογία 25)

Συνιστά στα κράτη μέλη, παράγραφος 4, σημείο β)

>Αρχικό κείμενο>

β) να θεσπίσουν ή να συνεχίσουν να εφαρμόζουν δραστήρια μέτρα, π.χ. ενέργειες καθοδήγησης και αριθμητικούς στόχους, προκειμένου να προωθήσουν την ισορροπία μεταξύ γυναικών και ανδρών στην πολιτική εκπροσώπηση σε ευρωπαϊκό, εθνικό, περιφερειακό και τοπικό επίπεδο, συμπεριλαμβανομένων και των συμβουλευτικών οργάνων που συμβάλλουν στη λήψη αποφάσεων στο δημόσιο τομέα. Θα δοθεί ιδιαίτερη προσοχή στην προώθηση της ισόρροπης σύνθεσης των επιτροπών, αποστολών και ομάδων εργασίας, σε εθνικό και ευρωπαϊκό επίπεδο.

>Κείμενο μετά την ψηφοφορία στο ΕΚ>

β) να θεσπίσουν ή να συνεχίσουν να εφαρμόζουν δραστήρια μέτρα, π.χ. ενέργειες καθοδήγησης και αριθμητικούς στόχους με χρονοδιαγράμματα και αποτελεσματική παρακολούθηση των στόχων αυτών, προκειμένου να προωθήσουν την πρόσβαση γυναικών στην πολιτική εκπροσώπηση με στόχο την επίτευξη ισότιμης εκπροσώπησης γυναικών και ανδρών, σε ευρωπαϊκό, εθνικό, περιφερειακό και τοπικό επίπεδο συμπεριλαμβανομένων και των συμβουλευτικών οργάνων που συμβάλλουν στη λήψη αποφάσεων στο δημόσιο τομέα και να μεριμνούν ώστε τα εν λόγω μέτρα να εφαρμόζονται να τεκμηριώνονται να αξιολογούνται. Θα δοθεί ιδιαίτερη προσοχή στην προώθηση της ισόρροπης σύνθεσης των επιτροπών, αποστολών και ομάδων εργασίας, σε εθνικό και σε ευρωπαϊκό επίπεδο.

(Τροπολογία 26)

Συνιστά στα κράτη μέλη, παράγραφος 4, σημείο βα) (νέο)

>Κείμενο μετά την ψηφοφορία στο ΕΚ>

βα) να επανεξετάσουν τις ανισότητες που προκύπτουν από τα εκλογικά συστήματα σε ό,τι αφορά την πολιτική εκπροσώπηση των γυναικών στα εκλεγμένα σώματα και να προχωρήσουν, εκεί όπου απαιτείται, στην αναπροσαρμογή ή μεταρρύθμιση των εν λόγω συστημάτων.

(Τροπολογία 27)

Συνιστά στα κράτη μέλη, παράγραφος 4, σημείο γ)

>Αρχικό κείμενο>

γ) να εφαρμόσουν ή να αναπτύξουν προγράμματα ισότητας για τον δημόσιο τομέα που θα ενσωματώνουν την έννοια της ισόρροπης συμμετοχής στη λήψη αποφάσεων και, όταν οι προσλήψεις γίνονται βάσει διαγωνισμού, να φροντίζουν ώστε η σύνθεση των επιτροπών επιλογής των θεμάτων και η σύνθεση των εξεταστικών επιτροπών να προσεγγίσουν όσο γίνεται περισσότερο την ισορροπία μεταξύ γυναικών και ανδρών.

>Κείμενο μετά την ψηφοφορία στο ΕΚ>

γ) να εφαρμόσουν ή να αναπτύξουν προγράμματα ισότητας για τον δημόσιο τομέα που θα ενσωματώνουν την έννοια της ισόρροπης συμμετοχής στη λήψη αποφάσεων και, όταν οι προσλήψεις γίνονται βάσει διαγωνισμού, να φροντίζουν για μια ισόρροπη μεταξύ γυναικών και ανδρών, σύνθεση των επιτροπών επιλογής των θεμάτων και των εξεταστικών επιτροπών.

(Τροπολογία 28)

Συνιστά στα κράτη μέλη, παράγραφος 4, σημείο γα) (νέο)

>Κείμενο μετά την ψηφοφορία στο ΕΚ>

γα) να διορίσουν διαμεσολαβητές αρμόδιους για θέματα ισότητας προκειμένου να επιβλέπουν τις δραστηριότητες που ορίζονται στις παραγράφους 4 β) και 4 γ) καθώς και την εφαρμογή της εν γένει νομοθεσίας περί ισότητας ευκαιριών και να χρησιμεύουν ως σημείο επαφής για την καλύτερη ενημέρωση των γυναικών σχετικά με τα δικαιώματά τους[semigr ]

(Τροπολογία 29)

Συνιστά στα κράτη μέλη, παράγραφος 4, σημείο δ)

>Αρχικό κείμενο>

δ) να ενθαρρύνουν τον ιδιωτικό τομέα, ώστε να ενισχύσει την παρουσία γυναικών σε όλα τα επίπεδα λήψης αποφάσεων, ιδίως μέσω της έγκρισης, ή στο πλαίσιο, σχεδίων ισότητας και προγραμμάτων θετικών ενεργειών,

>Κείμενο μετά την ψηφοφορία στο ΕΚ>

δ) να ενθαρρύνουν τον ιδιωτικό τομέα, ώστε να ενισχύσει την παρουσία γυναικών σε όλα τα επίπεδα λήψης αποφάσεων, ιδίως μέσω της έγκρισης, ή στο πλαίσιο, σχεδίων ισότητας και προγραμμάτων θετικών ενεργειών, προτιμώντας π.χ. επιχειρήσεις που προσπαθούν να βελτιώσουν τη θέση των γυναικών σε προσφορές για δημόσιες προμήθειες.

(Τροπολογία 30)

Συνιστά στα κράτη μέλη, παράγραφος 4, σημείο δα) (νέο)

>Κείμενο μετά την ψηφοφορία στο ΕΚ>

δα) να προβλέψουν χρηματοδοτικά προγράμματα για την κατάρτιση προγραμμάτων ισότητας στον ιδιωτικό τομέα και για την ενσωμάτωση των προγραμμάτων ισότητας στη γενική πολιτική των εταιρειών σε θέματα προσωπικού[semigr ]

(Τροπολογία 31)

Συνιστά στα κράτη μέλη, παράγραφος 4, σημείο δβ) (νέο)

>Κείμενο μετά την ψηφοφορία στο ΕΚ>

δβ) να προβλέψουν προγράμματα και δράσεις για την ενθάρρυνση της επιχειρηματικής δράσης των γυναικών και της πρόσβασής τους στα ελεύθερα επαγγέλματα[semigr ]

(Τροπολογία 32)

Συνιστά στα κράτη μέλη, παράγραφος 4, σημείο ε)

>Αρχικό κείμενο>

ε) να παρέχουν κίνητρα στους οργανισμούς του τύπου, του ραδιοφώνου και της τηλεόρασης προκειμένου να λαμβάνουν μέτρα για την προώθηση της ισόρροπης συμμετοχής γυναικών και ανδρών στην παραγωγή καθώς και στα όργανα διοίκησης και λήψης αποφάσεων,

>Κείμενο μετά την ψηφοφορία στο ΕΚ>

ε) να παρέχουν κίνητρα στους οργανισμούς του τύπου, του ραδιοφώνου και της τηλεόρασης προκειμένου να λαμβάνουν μέτρα για την προώθηση της ισότιμης συμμετοχής γυναικών και ανδρών στην παραγωγή καθώς και στα όργανα διοίκησης και λήψης αποφάσεων, ως ένα μέσο επηρεασμού του περιεχομένου των προγραμμάτων και προωθήσεως μιας θετικής εικόνας του ρόλου της γυναίκας στην κοινωνία,

(Τροπολογία 33)

Συνιστά στα κράτη μέλη, παράγραφος 4, σημείο εα) (νέο)

>Κείμενο μετά την ψηφοφορία στο ΕΚ>

εα) να ενθαρρύνουν την ίση συμμετοχή των γυναικών και των ανδρών στην ανάληψη και άσκηση δικαιοδοτικών λειτουργημάτων σε όλα τα επίπεδα και σε όλους τους βαθμούς, σε τοπική, περιφερειακή, εθνική και ευρωπαϊκή κλίμακα[semigr ]

(Τροπολογία 34)

Καλεί την Επιτροπή, παράγραφος 2α) (νέα)

>Κείμενο μετά την ψηφοφορία στο ΕΚ>

2α. να επανεξετάσει τις ανισότητες που προκύπτουν από τα εκλογικά συστήματα ως προς την πολιτική εκπροσώπηση των γυναικών σε εκλεγμένα σώματα και να προχωρήσουν, εκεί όπου απαιτείται, στην αναπροσαρμογή ή τη μεταρρύθμιση των εν λόγω συστημάτων[semigr ]

(Τροπολογία 35)

Καλεί την επιτροπή, παράγραφος 3

>Αρχικό κείμενο>

3. να υποβάλει έκθεση στο Συμβούλιο, εντός τριετίας από την έγκριση της παρούσας σύστασης, σχετικά με την πρόοδο που σημειώθηκε ως προς την εφαρμογή της, με βάση πληροφορίες που θα παράσχουν τα κράτη μέλη.

>Κείμενο μετά την ψηφοφορία στο ΕΚ>

3. να υποβάλει έκθεση στο Ευρωπαϊκό Κοινοβούλιο και στο Συμβούλιο, εντός διετίας από την έγκριση της παρούσας σύστασης και εν συνεχεία κάθε δύο χρόνια, σχετικά με την πρόοδο που σημειώθηκε ως προς την εφαρμογή της, με βάση πληροφορίες που θα παράσχουν τα κράτη μέλη.

(Τροπολογία 36)

Καλεί την Επιτροπή, παράγραφος 3α (νέα)

>Κείμενο μετά την ψηφοφορία στο ΕΚ>

3α. να προτείνει μέτρα για τα Θεσμικά Όργανα της Ενώσεως προκειμένου αυτά να δώσουν το καλό παράδειγμα: αξιολογώντας κατά πόσο έχουν επιτευχθεί μέχρι σήμερα οι στόχοι που αφορούν την ισότητα στους κόλπους των Θεσμικών Οργάνων της Ενώσεως, και θεσπίζοντας σχέδια και στόχους για την ισότιμη συμμετοχή ανδρών και γυναικών στη διαδικασία λήψεως αποφάσεων.

Ψήφισμα νομοθετικού περιεχομένου που αποτελεί τη γνωμοδότηση του Κοινοβουλίου επί της προτάσεως συστάσεως του Συμβουλίου σχετικά με την ισόρροπη συμμετοχή γυναικών και ανδρών στη λήψη αποφάσεων (COM(95)0593 - C4-0081/96) - 95/0308(CNS))

(Διαδικασία διαβουλεύσεως)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0593 - 95/0308(CNS)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0081/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής για τα Δικαιώματα της Γυναίκας και τη γνωμοδότηση της Επιτροπής Κοινωνικών Υποθέσεων και Απασχόλησης (Α4- 0149/96),

1. Εγκρίνει την πρόταση της Επιτροπής όπως τροποποιήθηκε από το Κοινοβούλιο[semigr ]

2. Καλεί την Επιτροπή να τροποποιήσει την πρότασή της σχετικά, σύμφωνα με το άρθρο 189α(2) της Συνθήκης ΕΚ[semigr ]

3. Καλεί το Συμβούλιο να ενημερώσει το Κοινοβούλιο σε περίπτωση που προτίθεται να αποστεί από το κείμενο που ενέκρινε το Σώμα[semigr ]

4. Ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. Αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.